สวัสดีค่ะคือพอดีว่าอยู่ดีก้อมีคล้ายๆก้อนเนื้อแข็งที่บริเวณกรามค่ะคลำดูจะเห็นว่าเป็นก้อนเลยไม่เจ็บเป็นประมาณ 3-4เดือนแล้วค่ะก้อนไม่โต เท่าเดิม จนมาวันนี้รู้สึกเจ็บตรงก้อนแต่ไม่มาก มันรุนแรงมั้ย เป็นเนื้อร้ายรึปล่าว ควรไปหาดีมั้ยคะ
สวัสดีค่ะ ก้อนแข็งๆ ที่บริเวณกราม อาจเป็น1.ต่อมน้ำเหลืองโตจะคลำได้ค่อนข้างแข็ง กลิ้งได้เล็กน้อย อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบเป็นต้น2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย3.ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่นก้อนไขมัน จะคลำได้แข็งกว่าซีสต์เช่นกัน ขยับได้เล็กน้อย กดไม่เจ็บ5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย6.มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วยแนะนำว่าหาก 3-4 เดือนที่คลำพบได้นั้น ก้อนมีขนาดโตขึ้นเรื่อยๆ หรือเริ่มมีอาการกดเจ็บดังกล่าว หรือมีการอื่นๆ เช่น มีไข้ ควรไปพบแพทย์เพื่อทำการตรวจคลำค่ะ หากแพทย์คลำได้เป็นก้อนชัดเจน และมีไม่มีอาการติดเชื้อบริเวณใกล้เคียง อาจจำเป็นต้องตรวจเพิ่มเติม เช่น การใช้เข็มเจาะเอาชิ้นเนื้อจากก้อนไปตรววจทางห้องปฏิบัติการ เป็นต้น